Hoër Landbouskool Oakdale doen dit weer }
Home›Regional News›Western Cape›Southern Cape›Oakdale Landbouskool›Hoër Landbouskool Oakdale doen dit weer
Hoër Landbouskool Oakdale doen dit weer
Tweehonderd ses-en-twintig leerders van die Hoër Landbouskool Oakdale het die naweek na die Paarl gereis waar hulle aan die tradisionele Somerinterskole teen Boland Landbou deelgeneem het. Dit was ook die eerste geleentheid waartydens die jong Bulletjies hul talente op die sportveld kon beoefen en het beïndruk.
Die Oakdalers het baie goed op die tennisbaan vertoon en het die o.15- en o.19-spankompetisies gewen. Dit is duidelik dat die tennisakademie van mnr. Wimpie Helmand in samewerking met die Oakdale-afrigters vrugte afwerp. Die tellings lyk as volg: o.19A: Oakdale wen 6-0; o.19B: Oakdale wen met 44-38 potte; o.15A: Oakdale wen 6-0 en o.15B: Oakdale wen 5-1.
Ses krieketwedstryde is gespeel waar Boland die bo-toon gevoer het. Tog was dit die o.15 A-span wat hul wedstryd op indrukwekkende wyse gewen het. Die o.19 B- en o.15 C-span se wedstryde was tot aan die einde ŉ naelbyt stryd. Alhoewel die o.19 A-span ŉ goeie 192 lopies in 50 beurte aangeteken het, was dit net nie genoeg vir ŉ oorwinning nie.
Oakdale atlete se entoesiastiese deelname het gesorg dat hulle drie van die vier ouderdomsafdelings wen. Dit was veral Philip Kleynhans wat beïndruk het deur twee rekords in onderskeidelik gewigstoot, met ŉ afstand van 17,01 m en skyfwerp, met ŉ afstand van 51,4 m vir S.17 verbeter. Machs Hälbich breek die S.17 verspringrekord met ŉ afstand van 6.74 m. By die S.15’s breek Markus Viljoen die 1500 m- in ŉ tyd van 4:39.40; Pienie Pienaar 1 500 m stap- met ŉ tyd van 7:43.00 en Marcel Strydom die hoogspringrekord met ŉ hoogte van 1.72 m. Jared Erasmus breek sy eerste Interskolerekord in 300 m hekkies vir S.14 in ŉ tyd van 42.50 s.
Oakdale stap weg met drie van die toptoekennings. Die beste veldatleet S.14 was JL van Rensburg in gewigstoot met 798 punte en Philip Kleynhans S.17, gewigstoot met sy 859 punte. Hendrik Victor was die beste baanatleet S.19 met 704 punte in die 110 m hekkies.
o/19 Interskole Tennisspan
o/15 Interskole Tennisspan
Hoërskool Strand toutrekspanne veg braaf in bloedige ...
Hoër Jongenskool Paarl wen die 2019 Interskole ...
A fun Athletics day for Empro Academy
Laerskool Hugo Rust leerders help mekaar leer
HTS Sasolburg student included in SA Youth Athletics
Hoërskool Bellville leerlinge presteer by die Nasionale Toneelspelkompetisie
Die Oakdale Akkerfees en Interskole lok duisende na Riversdal
Boland Landbou klop Oakdale in Riversdal
Premier Interschools Team Announcement: Oakdale Landbou vs Boland Landbou
Ontmoet Hoër Landbouskool Oakdale se Eersterugbyspan-kaptein Sybrand Moolman van Dyk
Oakdale vs Boland: ontmoet Oakdale Landbou se 2019 Geesspan